ai4bharat/Pralekha huggingface dataset:
ప్రధాన మంత్రి కార్యాలయం
ఆసియా క్రీడల్లో పురుషుల షూటింగ్ 10 మీటర్ల ఎయిర్ పిస్టల్ విభాగంలో స్వర్ణం సాధించిన భారత జట్టుకు ప్రధాని అభినందన
ఆసియా క్రీడల్లో పురుషుల షూటింగ్ 10 మీటర్ల ఎయిర్ పిస్టల్ విభాగంలో స్వర్ణ పతకం సాధించిన భారత జట్టును ప్రధానమంత్రి శ్రీ నరేంద్ర మోదీ అభినందించారు. ఈ మేరకు షూటర్లు, సరబ్జోత్ సింగ్, అర్జున్ సింగ్ చీమా, శివ నర్వాల్ తమ కచ్చితత్వం, నైపుణ్యంతో యావద్దేశం గర్వించేలా చేశారని శ్రీ మోదీ అన్నారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“ఆసియా క్రీడల్లో 10 మీటర్ల ఎయిర్ పిస్టల్ విభాగంలో 10 నదాన మన పురుషుల జట్టు అద్భుత ప్రదర్శనతో మరో స్వర్ణం తెచ్చింది! సరబ్జోత్ సింగ్, అర్జున్ సింగ్ చీమా, శివ నర్వాల్ తమ కచ్చితత్వం, నైపుణ్యంతో దేశం మొత్తం గర్వించేలా చేశారు. ఈ విజయానికిగాను వారిని అభినందిస్తూ, భవిష్యత్తులో వారు మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ఆర్థిక మంత్రిత్వ శాఖ
హైదరాబాద్లో ఆదాయపు పన్ను శాఖ సోదాలు
ఆదాయపు పన్ను శాఖ 24.02.2021వ తేదీ హైదరాబాద్కు చెందిన ఒక ప్రధాన ఔషధ సంస్థ సమూహంలో సోదా కార్యకలాపాలను నిర్వహించింది. ఈ ఔషధాల గ్రూపు సంస్థ ఇంటర్మీడియట్స్తో పాటు యాక్టివ్ ఫార్మాస్యూటికల్స్ ఇంగ్రీడియంట్ , ఔషధ సూత్రీకరణల తయారీ వ్యాపార కార్యకలాపాల్లో నిమగ్నమై ఉంది. ఈ గ్రూపు తయారు చేసే ఉత్పత్తులలో అత్యధిక భాగం అమెరికా, ఐరాపాలోని వివిధ దేశాలకు ఎగుమతి చేయబడతాయి. మొత్తం 5 రాష్ట్రాల్లోని 20 ప్రదేశాలలో ఐటీ శాఖ సోదా ఆపరేషన్లు జరిగాయి. ఈ ఐటీ శాఖ సోదాలలో దాదాపు రూ.1.66 కోట్ల మేర నగదును సీజ్ చేశారు. ఈ సోదాలలో డిజిటల్ మీడియా రూపంలో సాక్ష్యాలను పెన్ డ్రైవ్లు, కీలక పత్రాలను కనుగొని స్వాధీనం చేసుకున్నారు. అసెస్సీ గ్రూప్ నిర్వహించే ఎస్ఏపీ @ ఈఆర్పీ సాఫ్ట్వేర్ నుండి వివిధ దోష పూరిత డిజిటల్ ఆధారాలు సేకరించబడ్డాయి. ఈ సోదాలలో బూటకపు మరియు ఉనికిలో లేని సంస్థల నుండి ఔషధ సంస్థ చేసిన కొనుగోళ్లకు సంబంధించిన విషయాలు, కొన్ని ఖర్చులను కృత్రిమంగా పెంచి చూపడం మరియు ఉప-ఉత్పత్తి అమ్మకాలకు సంబంధించిన రశీదులను తక్కువ చేసి చూపడం వంటి వాటిని ఐటీ విభాగం కనుగొంది. ఇంకా, భూముల కొనుగోలు కోసం డబ్బు చెల్లించినట్లు ఆధారాలు కూడా కనుగొనబడ్డాయి. వ్యక్తిగత ఖర్చులను కంపెనీ పుస్తకాలలో బుక్ చేయడం, ప్రభుత్వం నిర్ధారించిన దానికంటే తక్కువకు, ఎస్ఆర్ఓ విలువ కంటే కూడా దిగువకు వ్యక్తిగతంగా భూములను కొనుగోలు చేయడం వంటి వివిధ ఇతర చట్టపరమైన ఉల్లంఘనలను కూడా ఐటీ శాఖ సోదాలలో గుర్తించింది. ఈ శోధన కార్యకాలపాలలో లెక్కల్లో చూపని దాదాపు రూ.400 కోట్ల సొత్తుకు సంబంధించిన వివిధ సాక్ష్యాలు లభించాయి. ఇందులో దాదాపు రూ.350 కోట్లకు సంబంధించిన
లావాదేవీల్ని అసెస్సీ గ్రూపు అంగీకరించినట్టుగా సమాచారం. ఈ సోదాలకు సంబంధించిన తదుపరి దర్యాప్తు కొనసాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
ఉక్రెయిన్లో చిక్కుకుపోయిన భారతీయులను తరిలిస్తున్న భారత ప్రభుత్వం
ఉక్రెయిన్ నుంచి తిరిగి వస్తున్న భారతీయులకు వివిధ మినహాయింపులను అందిస్తూ అంతర్జాతీయ ప్రయాణ మార్గదర్శకత్వాలను సవరించి సడలింపులు అందిస్తున్న ఆరోగ్య మరియు కుటుంబ సంక్షేమ మంత్రిత్వ శాఖ
ప్రయాణానికి ముందు తప్పనిసరిగా ఆర్టి-పిసిఆర్ పరీక్ష చేయించుకోవాలని, మరియు టీకా సర్టిఫికెట్ పొంది ఉండాలన్న నిబంధన నుంచి భారత జాతీయులకు మినహాయింపు;
ఎయిర్-సువిధ పోర్టల్లో బయలుదేరే ముందు పత్రాలను అప్లోడ్ చేయాలన్న నిబంధన కూడా సడలింపు
ఒక ప్రయాణికుడు ముందస్తు ఆర్టి-పిసిఆర్ పరీక్ష నివేదిక లేదా కోవిడ్-19 టీకా ను తీసుకోని పక్షంలో, 14 రోజుల పాటు స్వీయ పర్యవేక్షణ ఉండాలన్న సలహాతో వారు తమ నమూనాలను భారతదేశానికి వచ్చిన తర్వాత సమర్పించడానికి అనుమతి
28 ఫిబ్రవరి 2022 నాటికి, ఉక్రెయిన్ నుండి 1156 మంది భారతీయులు భారతదేశానికి చేరుకున్నారు, ప్రయాణీకులు ఎవరూ ఐసొలేషన్ కు పంపబడలేదు
ఉక్రెయిన్లో చిక్కుకుపోయిన భారతీయులను సురక్షితంగా దేశానికి తీసుకువచ్చేందుకు తరిలించేందుకు విదేశీ వ్యవహారాల మంత్రిత్వ శాఖ మరియు పౌర విమానయాన మంత్రిత్వ శాఖ మరియు హోం వ్యవహారాల మంత్రిత్వ శాఖ చేస్తున్న ప్రయత్నాలకు కేంద్ర ఆరోగ్య కుటుంబ సంక్షేమ మంత్రిత్వ శాఖ అన్ని సహాయ సహకారాలను అందిస్తూ పూర్తి సమన్వయంతో పనిచేస్తోంది.
మానవతా దృక్పధంతో అంతర్జాతీయ ప్రయాణికులు తప్పనిసరిగా పాటించవలసి ఉన్న మార్గదర్శకాలను కేంద్ర ఆరోగ్య కుటుంబ సంక్షేమ మంత్రిత్వ శాఖ సడలించింది. ఉక్రెయిన్ నుంచి తిరిగి వస్తన్న భారతీయులకు ఈ క్రింది మినహాయింపులను అనుమతించింది:ప్రస్తుతం అమలులో ఉన్న 'అంతర్జాతీయ రాకపోకలకు సంబంధించిన మార్గదర్శకాలు'లో నిర్దేశించబడిన తప్పనిసరి నిబంధనల ప్రకారం ప్రయాణానికి ముందు ప్రీ-బోర్డింగ్ నెగటివ్ ఆర్టి-పిసిఆర్ పరీక్ష నివేదిక లేదా పూర్తిగా వ్యాక్సిన్ పొందిన సర్టిఫికేట్ లను ఎయిర్-సువిధ పోర్టల్లో అప్లోడ్ చేయవలసి ఉంది. ఈ నిబంధన నుంచి ఉక్రెయిన్ నుంచి భారతదేశానికి తిరిగి వస్తన్నవారికి కేంద్ర ఆరోగ్య కుటుంబ సంక్షేమ మంత్రిత్వ శాఖ మినహాయింపు ఇచ్చింది.ఇంకా, కోవిడ్ -19 వ్యాక్సినేషన్ను పొందిన వ్యక్తులు  తమ ఆరోగ్య సంరక్షణ కోసం తదుపరి 14 రోజుల పాటు స్వీయ-పర్యవేక్షణలో ఉండాలన్న సలహాతో భారతదేశంలోని వారు చేరుతున్న విమానాశ్రయాల నుంచి బయలుదేరడానికి అనుమతించబడతారు.ముందస్తు ఆర్టి-పిసిఆర్ ఆర్టి-పిసిఆర్ పరీక్షను సమర్పించని లేదా కోవిడ్-19 టీకా ను తీసుకోని ప్రయాణీకులను 14 రోజుల పాటు వారి ఆరోగ్యాన్ని స్వీయ పర్యవేక్షణ ఉండాలని సూచిస్తూ వారు తమ నమూనాలను దేశానికి రాగానే సమర్పించేందుకు కేంద్ర ఆరోగ్య కుటుంబ సంక్షేమ మంత్రిత్వ శాఖ అనుమతించి,ది. భారతదేశానికి వచ్చిన తర్వాత. పరీక్షలో పాజిటివ్ అని తేలితే, వారు నిర్దేశించిన మార్గదర్శకాల ప్రకారం వైద్యపరంగా పర్యవేక్షణలో ఉంటారు.
ఉక్రెయిన్లో ఏర్పడిన రాజకీయ సంక్షోభంతో ఆ దేశంలో పెద్ద సంఖ్యలో భారతీయ జాతీయులు  చిక్కుకున్నారు. ఉక్రెయిన్ జారీ చేసిన ఎయిర్మెన్ నోటీసు లేదా ఎయిర్ మిషన్లకు నోటీసు దృష్ట్యా చిక్కుకుపోయిన భారతీయులను విమానాల ద్వారా నేరుగా తరలించడం సాధ్యం కాదు. దీనివల్ల పోలాండ్, రొమేనియా, స్లోవేకియా మరియు హంగేరీ లోని భారతీయ మిషన్లు ఉక్రెయిన్ నుంచి భారతీయ పౌరులను తీసుకురావడానికి మరియు ఆపరేషన్ గంగా ఫ్లైట్ కింద సంబంధిత దేశాల నుంచి భారతదేశానికి చేరవేసేందుకు ఏర్పాట్లు చేస్తున్నాయి.
28 ఫిబ్రవరి 2022 నాటికి  ఉక్రెయిన్ నుంచి అయిదు విమానాలు  దేశానికి చేరుకున్నాయి. వీటిలో మొత్తం 1156 మంది మంది భారతదేశానికి చేరుకున్నారు, తిరిగి వచ్చిన ప్రయాణికులలో ఏఒక్కరిని ఐసొలేషన్ కు పంపలేదు.
ఆరోగ్య, కుటుంబ సంక్షేమ మంత్రిత్వ శాఖ
ఒకేరోజులో రికార్డు స్థాయిలో 8.5 లక్షల కోవిడ్ పరీక్షలు
పెరుగుదలబాటలో 71.17%గా కోలుకున్నవారి శాతం
పాజిటివ్ కేసులలో మరణాలు 1.95%
రోజుకు పది లక్షల పరీక్షల లక్ష్యం చేరుకోవాలన్న ఆశయంతో క్రమపద్ధతిలో పరీక్షల లాబ్ ల సంఖ్య పెంచుతూ పోవటంతో భారతదేశం ఈరోజు అత్యధికంగా ఒక్క రోజులోనే అత్యధిక పరీక్షలు జరపటంలో రికార్డులకెక్కింది. గడిచిన 24 గంటలలో రికార్డు స్థాయిలో 8,48,728 కోవిడ్ పరీక్షలు జరిపింది. దీంతో మొత్తం పరీక్షల సంఖ్య 2,76,94,416 కు చేరింది.
కోవిడ్-19 నేపథ్యంలో ప్రజారోగ్య సామాజిక చర్యలకు అనుగుణంగా ప్రజారోగ్య విధి విధానాలలో మార్పు పేరిట ప్రపంచ ఆరోగ్య సంస్థ మార్గదర్శక పత్రం జారీ చేసింది. అనుమానిత కేసుల విషయంలో సమగ్రమైన నిఘా ఉండాలని సూచించింది. ఏ దేశమైనా ప్రతి పది లక్షలమందిలో రోజుకు 140 పరీక్షలు జరపాల్సిన అవసరముందని సూచించింది.
.మన దేశ సగటు ఇప్పుడు రోజుకు ప్రతి పది లక్షల మందిలో 603 పరీక్షలు జరుగుతుండగా, కేంద్రం తదేక దృష్టితో సాగిస్తున్న కృషి, రాష్ట్రాలు, కేంద్రపాలిత ప్రాంతాలు అమలు చేస్తున్న తీరు ఫలితంగా వాటిలో 34 ఈ పాటికే లక్ష్యాలను అధిగమించాయి. రాష్ట్రాలు మరింత చురుగ్గా పరీక్షలు చేపట్టాలని కేంద్రం మరోమారు ఆదేశించింది.
"దూకుడుగా పరీక్షించటం, సమగ్రంగా ఆనవాలు పట్టటం, సమర్థవంతమైన చికిత్స అందించటం" అనే త్రిముఖ వ్యూహం ఆశించిన ఫలితాలనిస్తోంది. దేశవ్యాప్తంగా పరీక్షల నెట్ వర్క్ పెంచటం ద్వారా ఎక్కువ పరీక్షలు జరుపుతూ వస్తున్నారు. ఈరోజుకు లాబ్ ల సంఖ్య మొత్తం1451 కి చేరుకోగా అందులో 958 ప్రభుత్వం ఆధ్వర్యంలోను, 493 లాబ్ లు ప్రైవేట్ రంగంలోను ఉన్నాయి.
రకరకాల లాబ్ లు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 749 
ట్రూ నాట్ ఆధారిత పరీక్షల లాబ్స్ : 586 
సిబినాట్ ఆధారిత పరీక్షల లాబ్స్: 116 
దూకుడుగా పరీక్షించటం, సమగ్రంగా ఆనవాలు పట్టటం, సమర్థవంతమైన చికిత్స అందించటం కారణంగా కోలుకున్నవారి శాతం బాగా పెరుగుతూ వస్తోంది. ప్రస్తుతం అది 71.17% చేరింది. ఇప్పటివరకు కోలుకున్న కోవిడ్ బాధితుల సంఖ్య 17.5 లక్షలు దాటింది. కచ్చితంగా చెప్పాలంటే ఈ రోజు అది 17,51,555 కు చేరింది. కోలుకున్నవారి సంఖ్య మొత్తం పాజిటివ్ లలో అలా ఉండగా ఇంకా చికిత్సలో ఉన్నవారి సంఖ్య 6,61,595 గా నమోదైంది. దాదాపు 11 లక్షలమంది  వారికంటే ఎక్కువగా కోలుకున్నారు
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
సాంఘిక న్యాయం, మరియు సాధికారత మంత్రిత్వ శాఖ
ఆర్థికంగా వెనుకబడిన వర్గాల  కోసం రిజర్వేషన్
విశ్రాంత మేజర్ జనరల్ ఎస్ఆర్ సింహో అధ్యక్షతన కేంద్ర ప్రభుత్వం ఏర్పాటు చేసిన 'కమిషన్ ఫర్ ఎకనామికల్లీ బ్యాక్వర్డ్ క్లాసెస్' 22.07.2010న ఇచ్చిన నివేదిక ఆధారంగా,
ఆర్థికంగా వెనుకబడిన వర్గాలకు  పది శాతం రిజర్వేషన్ కల్పించారు.
వివరణాత్మక చర్చల తర్వాత; ఈడబ్ల్యూఎస్ కేటగిరీకి ఏడాదికి రూ.8 లక్షల వార్షిక ఆదాయ పరిమితి కేంద్ర ప్రభుత్వం నిర్ణయించింది.
కేంద్ర సాంఘిక న్యాయం, సాధికారత శాఖ సహాయ మంత్రి సుశ్రీ ప్రతిమ భౌమిక్ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
ప్రధాన మంత్రి కార్యాలయం
మధ్య ప్రదేశ్ప్రజల కు ఆ రాష్ట్ర స్థాపన దినం సందర్భం లో శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ మధ్య ప్రదేశ్ ప్రజల కు ఆ రాష్ట్ర స్థాపన దినం సందర్భం లో శుభాకాంక్షలు తెలిపారు.
ప్రధాన మంత్రి ఒక ట్వీట్ లో –
‘‘మధ్య ప్రదేశ్ ప్రజల కు ఆ రాష్ట్ర స్థాపన దినం తాలూకు హార్థిక శుభాకాంక్షలు. ప్రాకృతిక వనరుల తోను, కళలు, సంస్కృతి పరం గాను సంపన్నమైనటువంటి ఈ రాష్ట్రం ఇప్పటి మాదిరి గానే నిరంతరం ప్రగతి పథం లో దూసుకుపోతూ ఉండాలని నేను కోరుకుంటున్నాను’’ అని పేర్కొన్నారు.
ప్రధాన మంత్రి కార్యాలయం
మన మత్స్యకారుల జీవితాల్లో సానుకూల మార్పు దిశగా మా ప్రభుత్వం ఎంతో కృషి చేస్తోంది: ప్రధానమంత్రి
మత్స్యకారుల జీవితాల్లో సానుకూల మార్పు దిశగా తమ ప్రభుత్వం ఎంతో శ్రమిస్తోందని ప్రధానమంత్రి శ్రీ నరేంద్ర మోదీ అన్నారు. ఇందులో భాగంగా రుణం సౌలభ్యానికి హామీ ఇవ్వడంతోపాటు అత్యాధునిక సాంకేతికతను అందుబాటులోకి తెచ్చిందన్నారు. అంతేకాకుండా మౌలిక సదుపాయాల ఉన్నతీకరణసహా మరెన్నో చర్యలు చేపట్టిందని గుర్తుచేశారు.
ఈ మేరకు మత్స్య-పశుసంవర్ధక-పాడిపరిశ్రమ శాఖ మంత్రి ట్వీట్పై స్పందిస్తూ పంపిన సందేశంలో:
“ఇదో ఉత్తమ పని విధానం.. మన మత్స్యకారుల జీవితాల్లో సానుకూల మార్పు దిశగా మా ప్రభుత్వం ఎనలేని కృషిచేస్తోంది. ఇందులో భాగంగా రుణ సౌలభ్యానికి భరోసా ఇచ్చింది. అధునాతన సాంకేతికతను అందుబాటులోకి తేవడంతోపాటు మౌలిక సదుపాయాల మెరుగుదలసహా మరెన్నో చర్యలు చేపట్టింది” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
జి 7 శిఖరాగ్ర సమావేశం 9 వ వర్కింగ్ సెషన్ లో ప్రధాన మంత్రి ప్రారంభ ప్రకటన తెలుగు అనువాదం వర్కింగ్ సెషన్ 9: శాంతియుత, స్థిరమైన, సంపన్న ప్రపంచం వైపు
ప్రముఖులారా
అధ్యక్షుడు జెలెన్ స్కీ గురించి ఈ రోజు విన్నాం. నిన్న వారిని కలిశాను కూడా. ప్రస్తుత పరిస్థితిని నేను రాజకీయాలు లేదా ఆర్థిక వ్యవస్థకు సంబంధించిన సమస్యగా పరిగణించను. ఇది మానవత్వానికి సంబంధించిన విషయం, మానవీయ విలువలకు సంబంధించిన విషయం అని నేను నమ్ముతాను. చర్చలు, దౌత్యం ఒక్కటే మార్గమని మొదటి నుంచీ చెబుతూనే ఉన్నాం. ఈ పరిస్థితిని పరిష్కరించడానికి భారతదేశం తన చేతనైనంత సహకారం అందించడానికి మేము అన్ని ప్రయత్నాలు చేస్తాము.
ప్రముఖులారా
ప్రపంచ శాంతి, సుస్థిరత, సౌభాగ్యమే మన ఉమ్మడి లక్ష్యం. నేటి పరస్పర అనుసంధాన ప్రపంచంలో, ఏదైనా ఒక ప్రాంతంలో ఏర్పడే సంక్షోభాలు అన్ని దేశాలను ప్రభావితం చేస్తాయి. పరిమిత వనరులున్న అభివృద్ధి చెందుతున్న దేశాలు మరింత తీవ్రంగా ప్రభావిత మవుతున్నాయి. ప్రస్తుత ప్రపంచ పరిస్థితిలో, ఈ దేశాలు ఆహారం, ఇంధనం , ఎరువుల సంక్షోభ గరిష్ట, అత్యంత తీవ్రమైన ప్రభావాన్ని ఎదుర్కొంటున్నాయి.
ప్రముఖులారా
శాంతి, సుస్థిరతలకు సంబంధించిన అంశాలను వేర్వేరు వేదికల్లో చర్చించాల్సిన అవసరం ఏమొచ్చిందన్న ప్రశ్నకు ఇది తావిచ్చింది. శాంతి స్థాపనే ధ్యేయంగా ఏర్పాటైన ఐక్యరాజ్యసమితి  నేడు ఘర్షణలను నివారించడంలో ఎందుకు విఫలమవుతోంది? ఉగ్రవాదానికి నిర్వచనం కూడా ఐక్యరాజ్యసమితిలో ఇంకా ఎందుకు ఆమోదించలేదు? ఆత్మపరిశీలన చేసుకుంటే ఒక విషయం స్పష్టమవుతుంది. గత శతాబ్దంలో సృష్టించబడిన సంస్థలు ఇరవై ఒకటవ శతాబ్దపు వ్యవస్థకు అనుగుణంగా లేవు. అవి వర్తమాన వాస్తవాలను ప్రతిబింబించవు. అందుకే ఐక్యరాజ్యసమితి వంటి పెద్ద సంస్థల్లో సంస్కరణలకు గట్టి రూపం ఇవ్వాల్సిన అవసరం ఉంది. గ్లోబల్ సౌత్ వాయిస్ గా కూడా మారాల్సి ఉంటుంది. లేదంటే సంఘర్షణకు ముగింపు పలకడం గురించి మాట్లాడుతూనే ఉంటాం. ఐక్యరాజ్యసమితి, భద్రతా మండలి కేవలం టాక్ షాప్ గా మారిపోతాయి.
ప్రముఖులారా
ఐక్యరాజ్యసమితి చార్టర్, అంతర్జాతీయ చట్టం, అన్ని దేశాల సార్వభౌమత్వం, ప్రాదేశిక సమగ్రతను అన్ని దేశాలు గౌరవించాల్సిన అవసరం ఉంది. యథాతథ స్థితిని మార్చే ఏకపక్ష ప్రయత్నాలకు వ్యతిరేకంగా మీ గళాన్ని పెంచండి. ఎలాంటి ఉద్రిక్తతలు, ఏ వివాదమైనా శాంతియుత మార్గాల ద్వారా, చర్చల ద్వారా పరిష్కరించుకోవాలని భారత్ ఎప్పటి నుంచో భావిస్తోంది. చట్టం ద్వారా పరిష్కారం లభిస్తే దాన్ని అంగీకరించాలి. ఈ స్ఫూర్తితోనే బంగ్లాదేశ్ తో భూ, సముద్ర సరిహద్దు వివాదాన్ని భారత్ పరిష్కరించుకుంది.
ప్రముఖులారా
భారతదేశంలో, ఇక్కడ జపాన్ లో కూడా బుద్ధ భగవానుడు వేలాది సంవత్సరాలుగా అనుసరించబడుతున్నాడు. ఆధునిక యుగంలో బుద్ధ బోధనల ద్వారా పరిష్కారం కనుగొన లేని సమస్య ఎది ఉండదు. నేడు ప్రపంచం ఎదుర్కొంటున్న యుద్ధం, అశాంతి, అస్థిరతకు బుద్ధుడు శతాబ్దాల క్రితమే పరిష్కారం ఇచ్చాడు.
బుద్ధ భగవానుడు ఇలా అన్నా రు…
नहि वेरेन् वेरानी,
सम्मन तीध उदासन्,
अवेरेन च सम्मन्ति,
एस धम्मो सन्नतन।
అంటే, శత్రుత్వం శత్రుత్వాన్ని శాంతపరచదు. శత్రుత్వం అనుబంధం ద్వారా శాంతించబడుతుంది.
ఈ స్ఫూర్తితోనే మనం అందరితో కలిసి ముందుకు సాగాలి.
ధన్యవాదాలు
డిస్ క్లెయిమర్ -: ఇది ప్రధాని ప్రకటనకు వ్యాఖ్యలకు సుమారు అనువాదం. ప్రధానమంత్రి అసలు ప్రకటన హిందీలో ఇచ్చారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2022 డిసెంబర్ నాటికి బక్సర్ లో గోధుమ, బియ్యం గాదె నిర్మాణాన్ని పూర్తి చేయాలని బీహార్ ను ఆదేశించిన కేంద్రం
బుధవారం బీహార్ లోని భోజ్ పూర్ , బక్సర్ జిల్లాలను సందర్శించిన సందర్భంగా, కేంద్ర ఆహార ప్రజాపంపిణీ శాఖ కార్యదర్శి శ్రీ సుధాంశు పాండే బక్సర్ లో సమర్థవంతంగా వినియోగించుకునేలా గోధుమ , ధాన్యం గాదె  నిర్మాణాన్ని 2022 డిసెంబర్ నాటికి పూర్తి చేయాలని ఆదేశించారు,
జాతీయ ఆహార భద్రత చట్టం, పిఎంజికెఎవై కింద ఆహార ధాన్యాలను తీసుకుని పంపిణీ చేయడం పురోగతి పైన, రాబోయే కెఎంఎస్ 2022-23 కోసం ధాన్య సేకరణ సంసిద్ధతను ఆయన సమీక్షించారు.
పంచాయతీ కాయం నగర్, భోజ్ పూర్ జిల్లా కోయిల్వార్ బ్లాక్ లోని 45వ వార్డు, బక్సర్ జిల్లా దుమ్ రావ్ సబ్ డివిజన్ లోని బ్రహ్మపూర్ బ్లాక్ నిజాం పంచాయితీ లోని ఒక్కో పీడీఎస్ షాపును శ్రీ పాండే పరిశీలించారు. ఆయన లబ్ధిదారులతో సంభాషించారు. పిడిఎస్ షాపుల ద్వారా వారు అందుకున్న బియ్యం, గోధుమల నాణ్యత ,పరిమాణం గురించి అడిగి తెలుసుకున్నారు.
బక్సర్ జిల్లా లో ప్రజాపంపిణీ వ్యవస్థ పై బక్సర్ జిల్లా మేజిస్ట్రేట్ తో ఆయన సమీక్షించారు. గడచిన రెండు  సంవత్సరాలలో ప్రజాపంపిణీ వ్యవస్థ, సేకరణలో రాష్ట్రం చేసిన కృషిని కేంద్ర కార్యదర్శి అభినందించారు . సాంకేతిక వ్యవస్థ నిరంతర అమలు , ఆధునీకరణ పట్ల సంతృప్తి వ్యక్తం చేశారు. ఆన్ లైన్ స్కేల్స్ , క్యాష్ లెస్ పేమెంట్ సదుపాయం పూర్తిగా అమలు జరిగిన తరువాత ప్రజా పంపిణీ వ్యవస్థ కు సంబంధించిన దాదాపు అన్ని ఫిర్యాదులు ముగుస్తాయని ఆయన చెప్పారు.
ఈ పర్యటన లో బీహార్ ప్రభుత్వ ఆహార, వినియోగదారుల వ్యవహారాల శాఖ
కార్యదర్శి శ్రీ వినయ కుమార్ , ఫుడ్ కార్పొరేషన్ ఆఫ్ ఇండియా, బీహార్ రీజియన్ జనరల్ మేనేజర్ , సెంట్రల్ వేర్ హౌసింగ్ కార్పొరేషన్ రీజినల్ మేనేజర్, రాష్ట్రంలోని ఇతర సీనియర్ అధికారులు పాల్గొన్నారు.
జాతీయ ఆహార భద్రత చట్టం, ప్రధానమంత్రి గరీబ్ కల్యాణ్ అన్న యోజన కింద ఆహార ధాన్యాలను తీసుకుని పంపిణీ చేయడం గురించి బీహార్ ప్రభుత్వ ఆహార కార్యదర్శి కేంద్ర కార్యదర్శికి వివరించారు. రాష్ట్రంలో కోవిడ్ మహమ్మారి కష్టకాలంలో, ఇంటింటికీ ప్రచారం ప్రారంభించామని, అర్హులైన కుటుంబాలకు 24 లక్షల పైగా రేషన్ కార్డులు జారీ చేసినట్లు ఆయన తెలియజేశారు. కాగా , ఈ ప్రచారం ద్వారా ఇప్పటివరకు మొత్తం 37 లక్షల రేషన్ కార్డులు జారీ చేశారు. అనర్హుల కుటుంబాలను తొలగించడం, అర్హులైన కుటుంబాలకు రేషన్ కార్డుల జారీ ప్రక్రియ రాష్ట్రంలో నిరంతరం కొనసాగుతోందని రాష్ట్ర ఆహార కార్యదర్శి తెలియజేశారు. జాతీయ ఆహార భద్రత చట్టం, ప్రధానమంత్రి గరీబ్ కల్యాణ్ అన్న యోజన కింద రాష్ట్రంలో ప్రతినెలా రికార్డు స్థాయిలో 9.5 లక్షల మెట్రిక్ టన్నుల ఆహార ధాన్యాలను పంపిణీ చేస్తున్నామని తెలిపారు.
మరింతగా ధాన్య సేకరణకు సంబంధించి రాష్ట్ర ప్రభుత్వం తీసుకున్న నిర్ణయం నేపథ్యంలో రాష్ట్రంలో గత రెండు ఖరీఫ్ సీజన్ లలో రికార్డు స్థాయిలో వరి ధాన్యం సేకరణ జరిగిందని, కనీస మద్దతు ధర ని 48 గంటల్లో నేరుగా రైతుల ఖాతాల్లోకి బదిలీ చేసినట్లు కేంద్ర ఆహార కార్యదర్శికి తెలియజేశారు. రాష్ట్రంలో ఆహార ధాన్యాల మొత్తం సేకరణ గొలుసు నిర్వహణ వ్యవస్థ లో పూర్తి పారదర్శకత, సమర్థతను తీసుకొచ్చామని, రాష్ట్రంలో ప్రజాపంపిణీ వ్యవస్థ కింద సేకరించిన
నిల్వలను సకాలంలో పంపిణీ చేస్తున్నట్లు కూడా తెలియ చేశారు.
ఫుడ్ కార్పొరేషన్ ఆఫ్ ఇండియా జనరల్ మేనేజర్ రాష్ట్రంలో ఆహార ధాన్యాల నిల్వ, నిర్వహణ రంగంలో అమలు చేస్తున్న పథకాల గురించి ప్రజంటేషన్ ఇచ్చారు గోదాముల నిర్వహణ, స్టార్ రేటింగ్ వాటి అప్ గ్రేడేషన్ గురించి సవిస్తరమైన సమాచారాన్ని అందించారు. రాష్ట్రంలో హబ్ అండ్ స్పోక్ మోడల్ కింద సిలో నిర్మాణం గురించి కూడా ఆయన తెలియజేశారు.
మహిళా, శిశు అభివృద్ధి మంత్రిత్వ శాఖ
భారతీయ పోషణ్ కృషి కోష్
భారతీయ పోషణ్ కృషి కోష్ , అన్ని జిల్లాలలో భారతదేశ పంట వైవిధ్యం యొక్క సమాచారాన్ని కలిగి ఉన్న వెబ్ పోర్టల్ - ప్రస్తుత మరియు చారిత్రక పంటల కోసం అభివృద్ధి చేయబడింది. సాంప్రదాయ మరియు స్థానికంగా లభించే పోషకాహారంతో కూడిన పంటలను ఉత్పత్తి చేయడానికి అవసరమైన డేటా సమాచారం వ్యవసాయ పర్యావరణ సందర్భాలను అందించడం దీని లక్ష్యం. బి.పి.కె.కె. అన్ని ప్రధాన ఆహార పంటలు, కూరగాయలు మరియు పండ్ల యొక్క పోషక విలువలను, భారతదేశంలోని అన్ని రాష్ట్రాలు, కేంద్ర పాలిత ప్రాంతాలలో జిల్లా స్థాయి వరకు సూచించడానికి రూపొందించబడింది.
సమాచారం అన్ని వయసుల వారికి ఉపయోగకరంగా ఉండాలని ఉద్దేశించారు. ప్రాంతీయ ప్రాధాన్యతల ఆధారంగా గర్భిణీ స్త్రీలకు ఆహార పటాలపై ప్రత్యేక దృష్టి ది. నోడల్ మంత్రిత్వ శాఖలు / విభాగాలతో సంప్రదించి అవసరమైన డేటా సేకరించబడింది.
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, ఈ రోజు లోక్సభకు అందజేసిన, లిఖితపూర్వక సమాధానంలో ఈ సమాచారాన్ని పొందుపరిచారు.
ప్రధాన మంత్రి కార్యాలయం
జనవరి 16వ తేదీన అంకురసంస్థలతో సంభాషించడంతో పాటు, "ప్రారంభ్ : స్టార్ట్-అప్ ఇండియా అంతర్జాతీయ సదస్సు" నుద్దేశించి ప్రసంగించనున్న - ప్రధానమంత్రి
ప్రధానమంత్రి శ్రీ నరేంద్రమోదీ, 2021 జనవరి, 16వ తేదీ సాయంత్రం 5 గంటలకు అంకురసంస్థలతో సంభాషించడంతో పాటు, "ప్రారంభ్ : స్టార్టప్-ఇండియా అంతర్జాతీయ సదస్సు" నుద్దేశించి, దృశ్యమాధ్యమం ద్వారా ప్రసంగించనున్నారు.
కేంద్ర వాణిజ్య, పరిశ్రమల మంత్రిత్వ శాఖ మరియు పరిశ్రమలు, అంతర్గత వాణిజ్య ప్రోత్సాహక శాఖ సంయుక్తంగా ఈ సదస్సును, 2021 జనవరి, 15, 16 తేదీలలో నిర్వహిస్తున్నాయి. బిమ్-స్టెక్ అంకురసంస్థల సదస్సుకు ఆతిథ్యం ఇవ్వడానికి భారతదేశం కట్టుబడి ఉందని - 2018 ఆగష్టు లో ఖాట్మండులో జరిగిన నాల్గవ బిం-స్టెక్ సదస్సులో ప్రధాని చేసిన ప్రకటనను అనుసరించి ఈ రెండు రోజుల సదస్సును నిర్వహిస్తున్నారు.
2016 జనవరి, 16వ తేదీన ప్రధానమంత్రి ప్రారంభించిన "స్టార్టప్-ఇండియా" ఐదవ వార్షికోత్సవం సందర్భంగా, ఈ సదస్సు ఏర్పాటు చేయడం విశేషం. 25 కి పైగా దేశాలకు చెందిన 200 మందికి పైగా అంతర్జాతీయ ప్రతినిధులు ప్రసంగించనున్న ఈ సదస్సు - "స్టార్టప్ ఇండియా" ప్రారంభించినప్పటి నుండి భారత ప్రభుత్వం నిర్వహించిన అతిపెద్ద అంకురసంస్థల సమ్మేళనం కానుంది. అంకురసంస్థల పర్యావరణ వ్యవస్థలను సమిష్టిగా అభివృద్ధి చేయడానికీ, బలోపేతం చేయడానికీ, ప్రపంచవ్యాప్తంగా ఉన్న దేశాలతో బహుపాక్షిక సహకారంతో పాటు కలిసి పనిచేయడంపై దృష్టి సారించే, వివిధ అంశాలపై, ఈ సదస్సులో, 24 సమావేశాలు జరుగనున్నాయి.
ప్రధాన మంత్రి కార్యాలయం
మా కామాఖ్య కారిడోర్ ఒక ప్రతిష్టాత్మకకార్యక్రమం అవుతుంది: ప్రధాన మంత్రి
కాశీ విశ్వనాథ్ ధామ్ మరియు శ్రీ మాహాకాళ్ మహాలోక్ కారిడోర్ ల మాదిరిగానే మా కామాఖ్య కారిడోర్ కూడా ఒక ప్రతిష్టాత్మకమైనటువంటి కార్యక్రమం కాగలదన్న ఆశ ను ప్రధాన మంత్రి శ్రీ నరేంద్ర మోదీ వ్యక్తం చేశారు.
అసమ్ ముఖ్యమంత్రి శ్రీ హిమంత బిశ్వ శర్మ పునరుద్ధరణ పనులు పూర్తి కానున్న మా కామాఖ్య కారిడోర్ సమీప భవిష్యత్తు లో ఏ విధం గా ఉండబోయేదీ దృశ్య రూపం లో ఒక ట్వీట్ లో శేర్ చేశారు.
అసమ్ ముఖ్యమంత్రి ట్వీట్ కు ప్రధాన మంత్రి ప్రతిస్పందిస్తూ -
‘‘మాత కామాఖ్య కారిడార్ తప్పక ఒక ప్రతిష్టాత్మక కార్యక్రమం అవుతుంది అని నేను నమ్ముతున్నాను.
ఆధ్యాత్మిక అనుభవాని కి సంబంధించినంత వరకు కాశీ విశ్వనాథ్ ధామ్ మరియు శ్రీ మహాకాళ్ మహాలోక్ లు పరివర్తనాత్మకం అయ్యాయి. పర్యటన రంగం వృద్ధి చెందడం తో పాటు గా స్థానిక ఆర్థిక వ్యవస్థ కు అండదండ లు లభించిన వాస్తవానికి కూడా సమానమైన ప్రాముఖ్యం ఉన్నది.’’ అని ఒక ట్వీట్ లో పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
యువత కెరీర్ను సిద్ధం చేయడానికి "యువా"పేరుతో, బహుళ-వాటాదారుల వేదికను ప్రభుత్వం ప్రారంభించింది
భారతదేశంలో ప్రపంచ బహుళ-వాటాదారుల వేదిక అయిన యువా, జనరేషన్ అన్ లిమిటెడ్  ను స్థాపించడానికి యువజన వ్యవహారాలు మరియు క్రీడల మంత్రిత్వ శాఖ మరియు ఐక్యరాజ్యసమితి చిల్డ్రన్ ఫండ్  20.07.2020వ తేదీన “ఉద్దేశ్య ప్రకటన” పై సంతకం చేసాయి.
ఉద్దేశ్య ప్రకటన ప్రకారం, ఈ ప్రాజెక్టు యొక్క లక్ష్యాలు:యువతలో వ్యవస్థాపక మనస్తత్వాన్ని నెలకొల్పడానికి, విజయవంతమైన వ్యవస్థాపకులు మరియు నిపుణులతో వ్యవస్థాపకత తరగతులు  అందించడం ద్వారా యువతకు మద్దతు ఇవ్వడం.21 వ శతాబ్దపు నైపుణ్యాలు, జీవిత నైపుణ్యాలు, ఆన్లైన్ మరియు ఆఫ్లైన్ ఛానెళ్ల ద్వారా డిజిటల్ నైపుణ్యాలు మరియు వారి ఉత్పాదక జీవితాలు మరియు పని యొక్క భవిష్యత్తు కోసం స్వీయ-అభ్యాసం ద్వారా వారికి మద్దతు ఇవ్వడం.యువకులను ఉద్యోగ అవకాశాలతో అనుసంధానించడానికి, ఉద్యోగాలతో లేదా స్వయం ఉపాధితో అనుసంధానించడానికి మార్గాలను నిర్మించడం సహా, ఆశించే ఆర్థిక అవకాశాలతో అనుసంధానాలను సృష్టించడం. దీని కోసం, వినూత్న పరిష్కారాలు మరియు సాంకేతిక ప్లాట్ ఫారమ్ లు గరిష్ట స్థాయిని చేరుకోవడానికి నిమగ్నమవుతాయి.యువతకు అవసరమైన ఉపాధి మార్గాన్ని సిద్ధం చేయడానికి కెరీర్ పోర్టల్ ద్వారా, అలాగే ఉద్యోగ-సంసిద్ధత మరియు స్వీయ-అన్వేషణ పద్ధతుల ద్వారా యువతకు కెరీర్ మార్గదర్శక మద్దతును అందించడం.
ఈ ప్రాజెక్టులో, యువా టెక్నికల్ వర్కింగ్ గ్రూపులు / టాస్కు ఫోర్సు లలో పాల్గొనడానికి సంబంధిత నిపుణులను, యువజన వ్యవహారాల విభాగం సమకూరుస్తుంది.
కేంద్ర యువజన వ్యవహారాలు, క్రీడల శాఖల సహాయ మంత్రి శ్రీ కిరణ్ రిజిజు ఈ రోజు లోక్సభలో లిఖితపూర్వకంగా సమర్పించిన సమాధానంలో ఈ సమాచారాన్ని పేర్కొన్నారు.
ప్రధాన మంత్రి కార్యాలయం
పారాలింపిక్స్ ఆటల లో శూటింగ్ లో కాంస్య పతకం గెలిచినందుకు శ్రీ సింహ్ రాజ్ అధానా కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో షూటింగ్ ఈవెంట్ లో కాంస్య పతకం గెలిచినందుకు శ్రీ సింహ్ రాజ్ అధానా కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘శ్రీ సింహ్ రాజ్ అధానా ది అసాధారణమైన ప్రదర్శన! భారతదేశాని కి చెందిన ప్రతిభావంతుడైన శూటర్ చాలా మంది ఆతురత తో అపేక్షించే కాంస్య పతకాన్ని స్వదేశాని కి తీసుకు వస్తున్నారు. ఆయన చాలా పాటుపడ్డారు; మరి ప్రశంసాయోగ్యమైనటువంటి సాఫల్యాల ను సాధించారు కూడాను. ఆయన కు ఇవే అభినందనలు. భవిష్యత్తు లో ఆయన ప్రయాస లు ఫలించాలి అని ఆకాంక్షిస్తున్నాను. #Paralympics #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
నౌకారవాణా మంత్రిత్వ శాఖ
అందరికీ ఆరోగ్యం దిశగా కేంద్ర ఓడరేవులు… నౌకాయానం.. జలమార్గాల మంత్రిత్వశాఖ చొరవ
న్యూ మంగళూర్ రేవులో ‘పీపీపీ’ కింద రూ.107 కోట్ల అంచనా వ్యయంతో
150 పడక మల్టీ స్పెషాలిటీ ఆస్పత్రి నిర్మిస్తున్న కేంద్ర ప్రభుత్వం;
రేవు ఉద్యోగులు/సీఐఎస్ఎఫ్/రిటైర్డ్ సిబ్బంది.. వారి కుటుంబాలకు ఈ ఆస్పత్రి ద్వారా నాణ్యమైన ఆరోగ్య సంరక్షణ సేవలు లభ్యం: శ్రీ సర్బానంద సోనోవాల్
దేశంలో ఆరోగ్య సంరక్షణ సేవాప్రదాన నిబంధనలు-సంక్షేమ విధానాలను అవగతం చేసుకోవడంలో ఆరోగ్య సంరక్షణ మౌలిక సదుపాయాలను ఒక ముఖ్యమైన సూచికగా భారత దేశం గుర్తించింది. ఈ నేపథ్యంలో న్యూ మంగళూరు పోర్ట్ అథారిటీ  ఓడరేవు వద్ద రూ.107 కోట్ల అంచనా వ్యయంతో ప్రభుత్వ-ప్రైవేట్ భాగస్వామ్యం కింద 150 పడకల మల్టీ-స్పెషాలిటీ ఆసుపత్రి నిర్మాణానికి కేంద్ర ఓడరేవులు-నౌకాయానం-జలమార్గాల శాఖ మంత్రి శ్రీ సర్బానంద సోనోవాల్ ఇటీవల ఆమోదం తెలిపారు. “ఈ ఆస్పత్రి ఓడరేవు ఉద్యోగులు, సీఐఎస్ఎఫ్, రిటైర్డ్ సిబ్బంది-వారి కుటుంబాలతోపాటు రేవు పరిసర ప్రాంతాల ప్రజలకూ నాణ్యమైన ఆరోగ్య సంరక్షణ సేవలు అందిస్తుంది. తద్వారా దేశంలో చిట్టచివరి వ్యక్తికీ నాణ్యమైన ఆరోగ్య సంరక్షణ అందాలన్న మన గౌరవనీయ ప్రధానమంత్రి శ్రీ నరేంద్ర మోదీ దార్శనికత సాకారం అవుతుంది” శ్రీ సోనోవాల్ ఈ సందర్భంగా అన్నారు.
ప్రస్తుతం ‘ఎన్ఎంపిఎ’ పరిధిలో 32 పడకల ఆస్పత్రి ఉండగా ఇందులో రేవు ఉద్యోగులకు ఓపీడీ, రోగనిర్ధారణ సేవలు అందిస్తోంది. అయితే, తాజాగా నిర్మితం కానున్న 150 పడకల మల్టీ-స్పెషాలిటీ ఆస్పత్రిలో అనేకరకాల జబ్బులు, అనారోగ్య పరిస్థితుల నివారణకు చికిత్స చేయగల సామర్ధ్యంతో విస్తృత వైద్య సేవలందిస్తుంది. ఇందులో రోగులకు అవసరమైన ‘ఐపీడీ’ సౌకర్యాలు, ‘ఐసీయూ’, అధునాతన  రోగనిర్ధారణ సౌకర్యాలు మొదలైనవి), అలాగే మల్టీ-స్పెషాలిటీ  సేవలు అందుతాయి. ఇవేకాకుండా అత్యవసర సంరక్షణ, రోగ నిర్ధారణ, శస్త్ర-సాధారణ చికిత్స, వంటి సౌకర్యాలు కూడా అందుబాటులో ఉంటాయి. ప్రస్తుతం ఓడరేవులోగల ఆస్పత్రిలో లభించని ఈ సేవలన్నీ ఇకపై ఒకే ప్రాంగణంలో లభించనుండటం విశేషం.
ఈ ప్రాజెక్టు కోసం ఓడరేవు ప్రాధికార సంస్థ మూడెకరాల స్థలాన్ని నిర్మాణదారులకు అప్పగిస్తుంది. అలాగే కార్యకలాపాల కోసం ప్రస్తుతం 1.3 ఎకరాల్లో నడుస్తున్న ఆస్పత్రిని స్వాధీనం చేస్తుంది. కొత్త ఆస్పత్రి ప్రారంభం తర్వాత ఈ పాత ఆస్పత్రిని తిరిగి రేవు ప్రాధికార సంస్థలకు అప్పగిస్తారు. రేవు ఉద్యోగుల చికిత్సకయ్యే వార్షిక వ్యయాన్ని ఈ ప్రాజెక్టు హేతుబద్ధీకరిస్తుంది. ఇది ఐదు కిలోమీటర్ల పరిధిలోని పనంబూర్, బైకంప్డి, కుళై, సూరత్కల్ తదితర ప్రాంతాల నివాసులకూ ఆరోగ్య సంరక్షణ సేవలు అందిస్తుంది. అలాగే ప్రత్యేక వైద్య నిపుణులు, ఇతర వైద్యులు, ఫార్మసిస్టులు, నర్సింగ్ తదిరత పారా మెడికల్ సిబ్బంది ఉద్యోగాల కల్పనకు దోహదం చేస్తుంది.